୮୫ ଲିଟର ମଦ ଜବତଃ ଜଣେ ଗିରଫ\nମାଥିଲି,୧୧।୧୨(ଡି.ଏନ.ଏ.)-ମାଥିଲି ବ୍ଲକର ବିଭିନ୍ନ ଗ୍ରାମରେ ସୋମବାର ଅବକାରୀ ବିଭାଗ ତରଫର\n୮୫ ଲିଟର ମଦ ଜବତଃ ଜଣେ ଗିରଫ December 11th, 00:00 AM December 11th, 00:00 AM\nମାଥିଲି,୧୧।୧୨(ଡି.ଏନ.ଏ.)-ମାଥିଲି ବ୍ଲକର ବିଭିନ୍ନ ଗ୍ରାମରେ ସୋମବାର ଅବକାରୀ ବିଭାଗ ତରଫରୁ ବିଭିନ୍ନ ସ୍ଥାନରେ ଚଢାଉ କରି ଜଣଙ୍କୁ ଗିରଫ କରାଯାଇଛି । ସେ ହେଲେ ଟିଲୁଗୁଡା ଗ୍ରାମର ସମରା ହନ୍ତାଳ(୫୫) । ଜିଲା ଅବକାରୀ ବିଭାଗର ଅଧୀକ୍ଷକ ଅଶୋକ ସେଠଙ୍କ ନେତୃତ୍ୱରେ ଅଞ୍ଚଳରେ ଚଢାଉ ପରେ ୮୫ ଲିଟର ମଦ ଜବତ କରିବା ସହ ୬୫୦ କିଲୋ ପୋଚ ନଷ୍ଟ କରାଯାଇଛି । ମାଥିଲି ଅବକାରୀ ବିଭାଗର ଉପ ନିରୀକ୍ଷକ ଦିଲୀପ ରଥଙ୍କ ତତ୍ତ୍ବାବଧାନରେ ଏଏସ୍ଆଇ ବଳରାମ ଜାନି, ଜେମ୍ସମାଲ ମହୋନ ପାଉ, ସୀତାକାନ୍ତ ମହାନ୍ତି, ଜୁଲି ସାହା, ଚନ୍ଦନ ସେଠୀ ପ୍ରମୁଖ ଏହି ଚଢାଉରେ ସାମିଲ ଥିଲେ । ବିଶେଷ ସୂତ୍ରରୁ ଖବରପାଇ ଆଲଟୁଗୁଡାରେ ଚଢାଉ କରି ୨୫୦ କିଲୋ ପୋଚ, ୫୦ ଲିଟର ମଦ ଜବତ କରାଯାଇଥିଲା । ସେହିପରି ଧଉଡାଗୁଡା ଗ୍ରାମରୁ ୨୦୦ ପୋଚ, ରାଙ୍ଗନିଗୁଡାରେ ୩୦ ଲିଟର ମଦ ଓ ସାଇକେଲ ଓ ଟିଲୁଗୁଡାରେ ୫ ଲିଟର ମଦ ଓ ୨୦୦ କିଲୋ ପୋଚ ଜବତ ପରେ ନଷ୍ଟ କରାଯାଇଥିଲା । ମଦ ବିକ୍ର ଅଭିଯୋଗରେ ଟିଲୁଗୁଡା ଗ୍ରାମର ସମରାଙ୍କୁ ଗିରଫ ପରେ କୋର୍ଟ ଚାଲାଣ କରାଯାଇଥିବା ମାଥିଲି ଅବକାରୀ ବିଭାଗ ତରଫରୁ ସୂଚନା ଦିଆଯାଇଛି ।
